Document ID: 32009R0539

REGOLAMENT TAL-KUMMISSJONI (KE) Nru 539/2009
tat-18 ta’ Ġunju 2009
li jemenda r-Regolament (KE) Nru 810/2008 li jiftaħ u jipprovdi għall-amministrazzjoni ta’ kwoti tariffarji għaċ-ċanga friska ta’ kwalità għolja, imkessħa u ffriżata, u għal-laħam tal-buflu ffriżat u r-Regolament (KE) Nru 748/2008 dwar il-ftuħ u l-amministrazzjoni ta’ kwota ta’ tariffa tal-importazzjoni għal falda rqiqa ffriżata ta’ annimali bovini fi ħdan il-kodiċi tan-NM 0206 29 91
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1095/96 tat-18 ta’ Ġunju 1996 dwar l-implimentazzjoni tal-konċessjonijiet dikjarati fl-iskeda CXL imfassla bħala riżultat tal-konklużjoni tan-negozjati tal-FĠKT (GATT) XXIV.6 (1), u b’mod partikolari l-Artikolu 1(1) tiegħu,
Billi:
(1)
It-tieni subparagrafu tal-Artikolu 1(1) tar-Regolament tal-Kummissjoni (KE) Nru 748/2008 tat-30 ta’ Lulju 2008 dwar il-ftuħ u l-amministrazzjoni ta’ kwota ta’ tariffa tal-importazzjoni għal falda rqiqa ffriżata ta’ annimali bovini fi ħdan il-kodiċi tan-NM 0206 29 91 (2) u l-ewwel subparagrafu tal-Artikolu 1(1) tar-Regolament tal-Kummissjoni (KE) Nru 810/2008 tal-11 ta’ Awwissu 2008 li jiftaħ u jipprovdi għall-amministrazzjoni ta’ kwoti tariffarji għaċ-ċanga friska ta’ kwalità għolja, imkessħa u ffriżata, u għal-laħam tal-buflu ffriżat (3) jallokaw in-numri tas-serje għal dawn il-kwoti.
(2)
L-Artikolu 1(3) tar-Regolament (KE) Nru 748/2008 jalloka l-kwota msemmija fl-Artikolu 1(1) ta’ dak ir-Regolament għal ċerti kwantitajiet ta’ laħam li joriġina fl-Arġentina u jkun ġej minn hemm fuq naħa waħda u laħam li joriġina f’pajjiżi terzi oħra u jkun ġej minnhom fuq in-naħa l-oħra.
(3)
L-Artikolu 2 tar-Regolament (KE) Nru 810/2008 jalloka l-kwota msemmija fil-punt (a) tal-ewwel subparagrafu tal-Artikolu 1(1) ta’ dak ir-Regolament għal diversi subkwantitajiet koperti b’diversi kodiċijiet tan-NM u li jilħqu definizzjonijiet preċiżi. Dawn is-subkwantitajiet huma lkoll koperti bl-istess numru tas-serje.
(4)
Sabiex tkun żgurata amministrazzjoni xierqa ta’ dawn il-kwoti, għandhom ikunu allokati numri speċifiċi tas-serje lis-subdiviżjonijiet differenti tal-kwota ta’ tariffa għal falda rqiqa ffriżata ta’ annimali bovini skont ir-Regolament (KE) Nru 748/2008 u tal-kwoti tariffarji għaċ-ċanga ta’ kwalità għolja friska, imkessħa u ffriżata skont ir-Regolament (KE) Nru 810/2008.
(5)
Ir-Regolamenti (KE) Nru 748/2008 u (KE) Nru 810/2008 għandhom jiġu emendati skont dan.
(6)
Il-kwoti tariffarji skont ir-Regolament (KE) Nru 748/2008 u (KE) Nru 810/2008 jinftetħu kull sena għall-perjodu mill-1 ta’ Lulju ta’ sena waħda sat-30 ta’ Ġunju tas-sena ta’ wara. Sabiex nevitaw il-konfużjoni u disturbi possibbli fil-kummerċ matul perjodu tal-kwota tariffarja tal-importazzjoni, dan ir-Regolament għandu japplika biss mill-bidu tal-perjodu tal-kwota tariffarja tal-importazzjoni li jmiss fl-1 ta’ Lulju 2009.
(7)
Il-miżuri provduti f’dan ir-Regolament huma skont l-opinjoni tal-Kumitat Amministrattiv tal-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Ir-Regolament (KE) Nru 748/2008 huwa emendat kif ġej:
(1)
Fl-Artikolu 1(1), it-tieni subparagrafu għandu jitħassar.
(2)
L-Artikolu 1(3) huwa emendat kif ġej:
(a)
fil-punt (a) għandu jiżdied is-subparagrafu li ġej:
“Din il-kwota ġġib in-numru tas-serje 09.4460.”
(b)
fil-punt (b) għandu jiżdied is-subparagrafu li ġej:
“Din il-kwota ġġib in-numru tas-serje 09.4020.”
(3)
L-Annessi IV, V u VI għandhom jinbidlu bit-test fl-Anness I għal dan ir-Regolament.
Artikolu 2
Ir-Regolament (KE) Nru 810/2008 huwa emendat kif ġej:
(1)
Fil-punt (a) tal-ewwel subparagrafu tal-Artikolu 1(1), it-tieni sentenza għandha titħassar.
(2)
L-Artikolu 2 huwa emendat kif ġej:
(a)
fil-punt (a) għandu jiżdied is-subparagrafu li ġej:
“Din il-kwota ġġib in-numru tas-serje 09.4450.”
(b)
fil-punt (b) għandu jiżdied is-subparagrafu li ġej:
“Din il-kwota ġġib in-numru tas-serje 09.4451.”
(c)
fil-punt (c) għandu jiżdied is-subparagrafu li ġej:
“Din il-kwota ġġib in-numru tas-serje 09.4452.”
(d)
fil-punt (d) għandu jiżdied is-subparagrafu li ġej:
“Din il-kwota ġġib in-numru tas-serje 09.4453.”
(e)
fil-punt (e) għandu jiżdied is-subparagrafu li ġej:
“Din il-kwota ġġib in-numru tas-serje 09.4454.”
(f)
fil-punt (f) għandu jiżdied is-subparagrafu li ġej:
“Din il-kwota ġġib in-numru tas-serje 09.4002.”
(g)
fil-punt (g) għandu jiżdied is-subparagrafu li ġej:
“Din il-kwota ġġib in-numru tas-serje 09.4455.”
(3)
Fl-Artikolu 11(1), il-punt (a) għandu jinbidel b’dan li ġej:
“(a)
sa mhux iktar tard mill-għaxar jum ta’ kull xahar, għall-kwoti tariffarji tal-importazzjoni bin-numri tas-serje 09.4450, 09.4451, 09.4452, 09.4453, 09.4454, 09.4002 u 09.4455, il-kwantitajiet ta’ prodotti, inklużi dawk nulli, li għalihom ikunu nħarġu l-liċenzji tal-importazzjoni matul ix-xahar ta’ qabel;”
(4)
L-Annessi IV, V u VI għandhom jinbidlu bit-test tal-Anness II għal dan ir-Regolament.
Artikolu 3
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu japplika mill-1 ta’ Lulju 2009.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-18 ta’ Ġunju 2009.

Labels: 3
17
6